Den Vest-Sjællandske Avis, 1821-08-25
Nyeste Post-Efterretninger. Fra Amerika ere tre vigtige politiske Efterretninger indløbne, først at Jturbide skal have tvunget Vicekongen af Mexico til at indgaae en Vaabenstilstand, under den Betingelse, at dette Land skal erholde en saadan Statsforfatning, som Columbia og altsaa erklæres for uafhængig af Spanien. For det andet at Caracas skal den 20de Juni være paa nye bleven indtaget af Columbierne; hvilket meldes fra St. Thomas; man har en Depesche fra GeneralSoublette desangaaende; Spanierne vare i en Træfning ved Guarin, som varede i tre Timer blevne slagne og havde lidt et stort Tab, hvorpaa de rømmede Staden. – Og for det tredie, at en nye Opstand er udbrudt i Brasilien; den 5te Juni opkom nemlig en Bevægelse blandt Tropperne i Rio Janeiro, hvorved Prins Regenten blev nødt til at forandre Regieringen til en constitutionel og at besværge en Portugisisk Constitution efter de allerede bekiendtgjorte Artikler, ogsaa fandt en Forandring Sted i Minesteriet. Der flod intet Blod, uden ved det at nogle Soldater bleve saarede, som vare kommen i Strid med hinanden. De Tropper, som vare komne tilbage fra Montevider til Rio Janeiro havde givet Anledning til denne Tumult; et Regentskab er bleven udnævnet, hvoraf Kronprinsen vel var blevet udnævnet til Medlem, men ikke til dets Præsident. Rygtet var gaaet, at Kronprinsen havde indskibet sig til Europa; men det skal dog ikke være saaledes. Alle disse vigtige Efterretninger trænge, til nærmere at oplyses).Man har desuagtet dog faaet med denne Post meere Oplysning om hvad der foregaaer paa den politiske Skueplads i Amerika end paa den i Europa; men længe kan det nu ikke vare inden Dækket opløftes, og den næste udenlandske Post vil formodentlig bringe den saa længe forventede Opløsning af denne vigtige Gaade. Thi som den Franske Moniteur beretter, har Porten den 12te Juli modtaget den Russiske Declaration; hvorfor man snart vil faae at vide, om det vil blive til Fred eller Krig. Eftersom Moniteuren vil vide fra Wien, skal det Russiske Hof Note til Porten være af et meget moderat Jndhold. Den Russiske Keiser forlanger kun Overholdelsen af Tractaterne af 1774, 1792 og 1812, Talen er slet ikke i det Russiske Manifest om siendtlige Hensigter; men der fordres kun, at Grækernes Forfatning skal reguleres, og at der skal giøres en Ende paa Forfølgelserne imod dem. Rusland vedbliver at misbillige Jnsurgenternes Handlinger og vil ingenlunde hindre den Ottomanniske Port fra at straff de Foretagender, som stride mod Landets Love; og overhovedet ikke blande sig videre i de indvortes Anliggender, end det er berettiget til fra Følge Tractaten. - At denne Fremstilling af den Russiske Regierings Politik og Synsmaader er rigtig bekræftes ogsaa ved det Factum, at Fyrst Alexander Bystland, er bleven bragt til Fæstningen Mukatsch i Ungarn, som er bestemt for Statsforbrydere, et Skridt som synes at opklare fra hvilket Synspunkt begge Keiser hoffer have forenet sig om at betragte Grækernes Opstand. Ogsaa have disse Yttringer og dette Foretagende paa nye opvakt en saadan Tiltroe paa Fredens Vedligeholdelse, at Statspapirerne vedblive at holde sig i Prisen paa Børsen i Amsterdam. - Selv en Skrivelse som man har fra Odessa af 23de Juli, og som omtaler en Skrivelse fra Constantinopel af 14de f. M., den nyeste man har derfra, udeladet sig saaledes: Divanet er tilbøieligt til at modtage Englands og Østerrigs Mægling, og at tilstaae Rusland den forlangte Satisfaction; men enhver som kiender det Tyrkiske Pøbels Raserie og Regieringens Svaghed, kan vanskelig troe at det vil lykkes Sultanen at sende de grusomme og vilde Asiatiske Tropper hiem uden Bytte, og at Tyrkerne ville tillade, at de Christelige Kirker blive paa nye opbyggede. Har Sultanen Magt til at beroelige sit opbragte Folk, saa vil Freden blive vedligeholdet.